Gyldenløveshøj

Gyldenløveshøj er Sjællands høyeste punkt 125,5 m over havet, medregnet den kunstige haugen som Ulrik Fredrik Gyldenløve anla på slutten av 1600-tallet. Uten denne menneskeskapte forhøyningen er den naturlige høyden 121,3 meter over havet. Dette overgås av Kobanke ved Rønnede, 122,9 moh, som dermed er Sjællands høyeste naturlige punkt.

Gyldenløveshøj ligger i Højbjerg Skove omtrent midt på Sjælland, i Jystrup Sogn mellem Ringsted og Hvalsø.

Høyden er oppkalt etter Ulrik Frederik Gyldenløve som var halvbror til Christian V og eier av det nærliggende Skjoldenæsholm.

Høyden er dekket av skog, men om vinteren er det noe utsikt mot vest.

Nedenfor den kunstige delen av høyden står et postament merket GS (Generalstaben). Postamentet er brukt som trigonometrisk punkt, og inngår i Danmarks 1. ordens nett.

Minnestein 

Under den andre verdenskrig slapp allierte fly våpen til motstandsbevegelsen ved Gyldenløveshøj.
På høyden er reist en minnestein over fire motstandsfolk som var med og tok imot slippene. To av mennene ble skutt av tyskerne, og to døde i konsentrasjonsleire.

På steinen er følgende inskripsjon:

ERIK BRIAND CLAUSEN
F. 24.1.1901 SKUDT AF TYSKERNE 29.3.1945
POUL KRISTIANSEN
F. 20.1.1897 DØD I TYSK KONCENTRATIONSLEJR 29.3.1945
GEORG BROCKHOFF QUISTGAARD
F. 19.2.1915 SKUDT AF TYSKERNE 20.5.1944
HOLGER SØNDERUP
F. 4.3.1901 DØD I TYSK KONCENTRATIONSLEJR 27.1.1945
DE GAV DERES LIV I KAMPEN FOR DANMARKS FRIHED

Steinens bakside bærer inskripsjonen:

MODTOG VAABEN NEDKASTET AF ALLIEREDE FLYVERE
VED GYLDENLØVESHØJ

KAMMERATER REJSTE DETTE MINDE

Referanser 

Danske høyder
Den danske motstandsbevegelse
Ringsted kommune